Шилдэг богино хэмжээний хүүхэлдэйн киноны Академийн шагнал

Шилдэг богино хэмжээний хүүхэлдэйн киноны Академийн шагнал () нь Кино урлаг ба шинжлэх ухааны академи (AMPAS)-аас жил бүр зохион байгуулдаг Академийн шагнал гардуулах ёслолын (өөрөөр хэлбэл “Оскар”) хүрээнд олгодог шагнал юм. Энэхүү шагнал нь 1931–1932 оныг хамарсан 5 дахь Академийн шагналаас эхлэн (янз бүрийн нэршилтэйгээр) өнөөг хүртэл олгогдож ирсэн.

1932–1970 оны хооронд уг төрөл нь “Богино сэдэвт кино – Хүүхэлдэйн кино” (Short Subjects, Cartoons) гэж нэрлэгдэж байсан бол 1971–1973 онд “Богино сэдэвт кино – Хүүхэлдэйн кинонууд” (Short Subjects, Animated Films) хэмээн нэрлэгдэж байв. Одоогийн нэршил нь 1974 онд болсон 46 дахь Академийн шагналаас эхэлсэн. Шагнал бий болсон эхний 50 жилийн хугацаанд шагналыг богино киноны продюсеруудад гардуулдаг байсан. Харин одоогийн Академийн дүрмээр уг шагналыг “киноны үзэл санаа болон уран бүтээлийн хэрэгжилтэд хамгийн шууд хариуцлага хүлээсэн хувь хүнд” олгохоор заасан байдаг. Мөн хэрэв бүтээлч шийдвэр гаргалтад нэгээс олон хүн чухал бөгөөд шууд оролцсон бол хоёр дахь баримал шагналыг олгож болно гэж заажээ.

1952 онд Канадын Үндэсний Кино Зөвлөл (NFB)-ийн The Romance of Transportation in Canada бүтээл нэр дэвших хүртэл уг шагналд зөвхөн Америкийн кинонууд нэр дэвшдэг байсан. Англи хэлнээс өөр хэлээр бүтээгдсэн анхны олон улсын богино хэмжээний киноноос шагнал хүртсэн нь 1961 онд Загреб Фильм студийн Ersatz (The Substitute) байв.

Ангилал:Оскарын шагнал